**“Dövlət qulluqçularının etik davranış qaydaları haqqında” Azərbaycan Respublikasının Qanununa uyğun olaraq etik davranış məsələləri ilə bağlı həyata keçirilmiş maarifləndirmə tədbirləri və etik davranış qaydalarına əməl edilməsi vəziyyəti barədə 2021-ci il üzrə**

**H E S A B A T**

“Dövlət qulluqçularının etik davranış qaydaları haqqında" Azərbaycan Respublikasının Qanunu ilə müəyyən edilmiş etik davranış qaydalarına əməl edilməsinə nəzarət etmək, həmin Qanunun müddəalarının pozulması ilə bağlı şikayətlər və məlumatlar qəbul etmək, dövlət qulluqçuları tərəfindən etik davranış qaydalarına əməl edilməsi vəziyyətini öyrənmək və etik davranış məsələləri üzrə maarifləndirməni həyata keçirmək Azərbaycan Respublikasının Dövlət İmtahan Mərkəzinin (bundan sonra - Mərkəz) əsas vəzifələrindəndir.

Azərbaycan Respublikası Prezidentinin 23 noyabr 2018-ci il tarixli 739 nömrəli Sərəncamı ilə təsdiq edilmiş “Azərbaycan Respublikasında dövlət qulluğunun inkişafına dair 2019−2025-ci illər üçün Strategiya”nın 2019−2021-ci illərdə icrası üzrə Fəaliyyət Planının 8.10.1-ci yarımbəndində dövlət qulluqçularının, xüsusilə də rəhbər vəzifəli və dövlət qulluğuna yeni qəbul olunan şəxslərin etik davranış qaydaları sahəsində bilik və bacarıqlarının inkişaf etdirilməsi məqsədilə onlar üçün etik davranış qaydaları mövzusunda təlimlərin keçirilməsi nəzərdə tutulmuşdur.

Dünyada və ölkədə koronavirus (COVID-19) infeksiyasının sürətlə yayıldığı dövrdə Azərbaycan Respublikasının Nazirlər Kabineti yanında Operativ Qərargahın müəyyən etdiyi tövsiyələri, kütləvi tədbirlərin keçirilməsinin təxirə salınması zərurətini, habelə insanların sıx toplaşmasının xəstəliyin yayılma intensivliyinə birbaşa təsirini nəzərə alaraq 2021-ci il ərzindədövlət qulluqçularının etik davranış məsələləri sahəsində maarifləndirilməsi ilə bağlı tədbirlərin həyata keçirilməsində müəyyən məhdudiyyətlər yaranmışdır.

Mərkəzi və yerli icra hakimiyyəti orqanları, habelə digər dövlət qurumları tərəfindən etik davranış qaydalarına əməl edilməsi vəziyyətinin öyrənilməsi və bu barədə məlumatların ümumiləşdirilərək təhlil edilməsi məqsədilə Mərkəz tərəfindən müvafiq iş aparılmışdır. Mərkəz tərəfindən “Etik davranış məsələləri üzrə məlumatın təqdim edilmə Forması” hazırlanmış və “Dövlət qulluqçularının etik davranış qaydaları haqqında” Azərbaycan Respublikasının Qanununa uyğun olaraq vicdanlı və mədəni davranış, insanların hüquq, azadlıq və qanuni maraqlarına, şərəf və ləyaqətinə hörmət, korrupsiyanın və maraqlar toqquşmasının qarşısının alınması, qərəzsizlik və digər etik davranış qaydalarını və prinsiplərini, onlara əməl edilməsi məsələlərini əhatə edən antikorrupsiya, etika məsələləri üzrə mütəmadi və davamlı təlimlərin keçirilməsi tövsiyə edilmiş və il ərzində görülmüş maarifləndirmə tədbirləri (keçirilmiş treninqlər) və tətbiq edilmiş intizam tənbeh tədbirləri barədə məlumatların Mərkəzə təqdim edilməsi barədə mərkəzi və yerli icra hakimiyyəti orqanlarına, habelə Ali Attestasiya Komissiyasına, Milli Televiziya və Radio Şurasına, Məhkəmə-Hüquq Şurasına, Hesablama Palatasına, İnsan Hüquqları üzrə Müvəkkilə (Ombudsmana), Baş Prokurorluğa və Əqli Mülkiyyət Agentliyinə məktublar göndərilmişdir.

Qeyd edilən qurumlar tərəfindən etik məsələlər üzrə təqdim edilmiş məlumatlar təhlil edilmiş və ümumiləşdirilmişdir.

Ümumilikdə dövlət qulluqçularının etik davranış qaydaları ilə bağlı keçirilən təlimlərdə dövlət orqanları üzrə (mərkəzi və yerli icra hakimiyyəti orqanları, habelə Hesablama Palatası,Baş Prokurorluq, Ali Attestasiya Komissiyası, Əqli Mülkiyyət Agentliyi, Məhkəmə-Hüquq Şurası, Milli Televiziya və Radio Şurasının dövlət qulluqçuları daxil olmaqla) 13576 nəfər dövlət qulluqçusu iştirak etmişdir.

Qeyd edilənlərdən əlavə, Mərkəzə təqdim edilən məlumatlara əsasən etik davranış qaydaları üzrə bilik və bacarıqların inkişaf etdirilməsi məqsədilə keçirilən təlim, ixtisasartırma kursu və onlayn seminarlarda Daxili İşlər Nazirliyi üzrə 6690 nəfər iştirak etmişdir.

Mərkəzi icra hakimiyyəti orqanlarından Fövqəladə Hallar Nazirliyi tərəfindən təqdim edilən məlumata əsasən müvafiq qurumun əməkdaşları arasında koronavirus (COVID-19) infeksiyasının yayılmasının qarşısının alınması ilə əlaqədar təlimlərin keçirilməsi mümkün olmamışdır. Diasporla İş üzrə Dövlət Komitəsi tərəfindən təqdim edilən məlumata görə qurumun büdcəsində müvafiq təlimlərin keçirilməsi ilə bağlı maliyyə vəsaiti nəzərdə tutulmadığından təlimlərin keçirilməsi mümkün olmamışdır.

Yerli icra hakimiyyəti orqanlarından Binəqədi Rayon İcra Hakimiyyəti, Xızı Rayon İcra Hakimiyyəti və Daşkəsən Rayon İcra Hakimiyyəti tərəfindən təqdim edilən məlumatlarda həmin orqanlarda qulluq keçən dövlət qulluqçuları üçün etik davranış qaydaları mövzusunda təlimlərin (təlim iştirakçılarının sayı göstərilmədən) mütəmadi keçirildiyi bildirilmişdir.

Sabunçu Rayon İcra Hakimiyyəti və Sabirabad Rayon İcra Hakimiyyəti tərəfindən təqdim edilən məlumatlara əsasən koronavirus (COVID-19) pandemiyası ilə əlaqədar həmin rayon icra hakimiyyəti orqanlarının dövlət qulluqçuları arasında təlimlərin keçirilməsi mümkün olmamışdır.

Yerli icra hakimiyyəti orqanlarına göndərilmiş müvafiq məktuba Nərimanov Rayon İcra Hakimiyyəti, Abşeron Rayon İcra Hakimiyyəti, Bərdə Rayon İcra Hakimiyyəti, Biləsuvar Rayon İcra Hakimiyyəti, Gəncə Şəhər İcra Hakimiyyəti, Gəncə Şəhər Nizami Rayon İcra Hakimiyyəti, Laçın Rayon İcra Hakimiyyəti, Qobustan Rayon İcra Hakimiyyəti, Şabran Rayon İcra Hakimiyyəti və Zəngilan Rayon İcra Hakimiyyəti tərəfindən cavab verilməmişdir.

Dövlət orqanları tərəfindən “Dövlət qulluqçularının etik davranış qaydaları haqqında” Azərbaycan Respublikasının Qanunu ilə müəyyən edilmiş etik davranış qaydalarına əməl edilməsi vəziyyəti, daha çox etik qaydaların pozulmasına yol verilmiş dövlət orqanları, pozulmuş etik qaydalar, etik davranış qaydaları üzrə aparılmış maarifləndirilmə işi ilə bağlı ictimaiyyətin mütəmadi olaraq məlumatlandırılması məqsədilə Mərkəz tərəfindən daim tədbirlər görülür, o cümlədən dövlət qulluqçularının etik davranış qaydaları mövzularında keçirilən təlimlərə dair məlumatlar Mərkəzin internet portalında yerləşdirilir.

Hesabat dövrü ərzində etik davranış qaydalarının pozulması ilə bağlı vətəndaşlar tərəfindən daxil olmuş müraciətlərə qanunvericiliklə müəyyən edilmiş qaydada və müddətdə baxılmışdır. Hesabat dövründə Mərkəzə etik davranış qaydalarının pozulması ilə bağlı 2 müraciət daxil olmuşdur.

Mərkəzə daxil olan müraciətdən 1-i yerli icra hakimiyyəti, 1-i isə mərkəzi icra hakimiyyəti orqanlarında qulluq keçən dövlət qulluqçularının etik davranış qaydaları ilə bağlı olmuşdur.

Yerli icra hakimiyyəti orqanlarından Siyəzən Rayon İcra Hakimiyyəti başçısının Aparatında qulluq keçən şəxs haqqında vətəndaş tərəfindən daxil olan müraciətdə “Dövlət qulluqçularının etik davranış qaydaları haqqında” Azərbaycan Respublikasının Qanununun 5-ci (Peşəkarlıq və fərdi məsuliyyətin artırılması), 8-ci (İnsanların hüquq, azadlıq və qanuni maraqlarına, şərəf və ləyaqətinə və işgüzar nüfuzuna hörmət. Hüquqi şəxslərin işgüzar nüfuzuna hörmət) və 9-cu (Mədəni davranış) maddələrinin tələblərinin pozulması bildirilmişdir.

Şikayətin araşdırılması məqsədilə Siyəzən Rayon İcra Hakimiyyətinə sorğu verilmişdir. Siyəzən Rayon İcra Hakimiyyətindən verilən məlumata əsasən aparılmış araşdırma zamanı vətəndaşın müraciətində qeyd etdiyi halların əsaslı sübutlar olmadığı üçün öz təsdiqini tapmadığı müəyyən edilmişdir. Bununla yanaşı, vətəndaşın eyniməzmunlu müraciəti həmin orqan tərəfindən araşdırılmış, müraciəti ilə bağlı vətəndaş orqana dəvət edilmiş, onunla ətraflı söhbət aparılmış və müraciətinin nəticəsi barədə vətəndaşa ətraflı izahat və yazılı cavab verilmişdir. Həmçinin sözügedən orqan tərəfindən bildirilmişdir ki, vətəndaş müraciətində qeyd etdiyi məsələ ilə bağlı heç bir şikayət və tələbinin olmadığı barədə həmin orqana yazılı izahat təqdim etmişdir.

Digər şikayət Əmək və Əhalinin Sosial Müdafiəsi Nazirliyində qulluq keçən dövlət qulluqçusu haqqında olmuşdur. Vətəndaş tərəfindən daxil olan müraciətdə “Dövlət qulluqçularının etik davranış qaydaları haqqında” Azərbaycan Respublikasının Qanununun 4-cü (Vicdanlı davranış), 5-ci (Peşəkarlıq və fərdi məsuliyyətin artırılması), 7-ci (İctimai etimad) və 9-cu (Mədəni davranış) maddələrinin tələblərinin pozulduğu bildirilmişdir.

Mərkəz tərəfindən müvafiq araşdırma aparılmış və müəyyən edilmişdir ki, dövlət qulluqçusunun hərəkətləri onun xidməti fəaliyyəti ilə, yəni dövlət qulluqçusu kimi ona verilmiş hüquqların həyata keçirilməsi və vəzifələrin yerinə yetirilməsi ilə bağlı olmamışdır.

**ÜMUMİLƏŞDİRİLMİŞ MƏLUMAT**

Ümumilikdə hesabat dövründə «Dövlət qulluqçularının etik davranış qaydaları haqqında» Azərbaycan Respublikasının Qanununun müddəalarının tələblərini pozan 700 dövlət qulluqçusu barədə intizam tənbeh tədbiri tətbiq edilmişdir. Həmin intizam tənbeh tədbirlərindən 513-ü mərkəzi icra hakimiyyəti orqanları və digər dövlət qurumlarında, 187-si isə yerli icra hakimiyyəti orqanlarında qulluq keçən dövlət qulluqçuları barədə tətbiq edilmişdir.

Mərkəzi və yerli icra hakimiyyəti orqanları, habelə digər dövlət qurumlarında tətbiq edilmiş 700 intizam tənbeh tədbirindən 266-sı töhmət, 211-ü dövlət qulluğundan azad edilmə, 11-i həmin təsnifatdan olan, lakin vəzifə maaşı aşağı olan vəzifəyə keçirilmə, 4-ü vəzifə maaşının azaldılması, 2-si daha aşağı təsnifatdan olan vəzifəyə keçirilmə olmuşdur (bax: diaqram 1). Daxili İşlər Nazirliyi tərəfindən təqdim edilən məlumatda tətbiq edilmiş 198 və Goranboy Rayon İcra Hakimiyyəti tərəfindən təqdim edilən məlumatda tətbiq edilmiş 8 intizam tənbeh tədbirinin növü qeyd edilməmişdir.

Mərkəzi və yerli icra hakimiyyəti orqanları, habelə digər dövlət qurumlarında qulluq keçən dövlət qulluqçularına tətbiq edilən intizam tənbeh tədbirlərinin təhlili zamanı müəyyən olunmuşdur ki, “Dövlət qulluqçularının etik davranış qaydaları haqqında” Azərbaycan Respublikasının Qanununun 4-cü (Vicdanlı davranış) maddəsinin tələblərinin pozulması üzrə 22, 5-ci (Peşəkarlıq və fərdi məsuliyyətin artırılması) maddəsinin tələblərinin pozulması üzrə 37, 6-cı (Loyallıq) maddəsinin tələblərinin pozulması üzrə 21, 7-ci (İctimai etimad) maddəsinin tələblərinin pozulması üzrə 8, 8-ci (İnsanların hüquq, azadlıq və qanuni maraqlarına, şərəf və ləyaqətinə və işgüzar nüfuzuna hörmət. Hüquqi şəxslərin işgüzar nüfuzuna hörmət) maddəsinin tələblərinin pozulması üzrə 183, 9-cu (Mədəni davranış) maddəsinin tələblərinin pozulması üzrə 62, 10-cu (Əmr, sərəncam və ya tapşırıqların yerinə yetirilməsi) maddəsinin tələblərinin pozulması üzrə 181, 12-ci (Maddi və qeyri-maddi nemətlərin,imtiyazların və ya güzəştlərin əldə edilməsinə yol verilməməsi) maddəsinin tələblərinin pozulması üzrə 4, 13-cü (Korrupsiyanın qarşısının alınması) maddəsinin tələblərinin pozulması üzrə 168, 14-cü (Hədiyyə alma ilə əlaqədar məhdudiyyətlər) maddəsinin tələblərinin pozulması üzrə 1, 15-ci (Maraqlar toqquşmasının qarşısının alınması) maddəsinin tələblərinin pozulması üzrə 2, 16-cı (Əmlakdan istifadə) maddəsinin tələblərinin pozulması üzrə 6, 17-ci (Məlumatlardan istifadə) maddəsinin tələblərinin pozulması üzrə 2 intizam tənbeh tədbiri tətbiq edilmişdir (bax: diaqram 2).

Ümumilikdə mərkəzi və yerli icra hakimiyyəti orqanları, habelə digər dövlət qurumlarında qulluq keçən dövlət qulluqçularına tətbiq edilən intizam tənbeh tədbirləri yuxarıda adı çəkilən Qanunun 4-cü (Vicdanlı davranış), 5-ci (Peşəkarlıq və fərdi məsuliyyətin artırılması), 6-cı (Loyallıq), 7-ci (İctimai etimad), 8-ci (İnsanların hüquq, azadlıq və qanuni maraqlarına, şərəf və ləyaqətinə və işgüzar nüfuzuna hörmət. Hüquqi şəxslərin işgüzar nüfuzuna hörmət), 9-cu (Mədəni davranış), 10-cu (Əmr, sərəncam və ya tapşırıqların yerinə yetirilməsi, 12-ci (Maddi və qeyri-maddi nemətlərin,imtiyazların və ya güzəştlərin əldə edilməsinə yol verilməməsi), 13-cü (Korrupsiyanın qarşısının alınması), 14-cü (Hədiyyə alma ilə əlaqədar məhdudiyyətlər), 15-ci (Maraqlar toqquşmasının qarşısının alınması), 16-cı (Əmlakdan istifadə), 17-ci (Məlumatlardan istifadə) tələblərinin pozulması ilə bağlı olmuşdur.

**Mərkəzi icra hakimiyyəti orqanları və digər dövlət qurumları** tərəfindən etik davranış qaydalarının pozulması ilə bağlı dövlət qulluqçularına tətbiq edilmiş 513 intizam tənbeh tədbirinin təhlili zamanı müəyyən olunmuşdur ki, Daxili İşlər Nazirliyi üzrə-379, Dövlət Gömrük Komitəsi üzrə-37, Qida Təhlükəsizliyi Agentliyi üzrə-16, Ekologiya və Təbii Sərvətlər Nazirliyi üzrə-14, Dövlət Statistika Komitəsi üzrə-14, Əmək və Əhalinin Sosial Müdafiəsi Nazirliyi üzrə-11, Xarici İşlər Nazirliyi üzrə-10, Kənd Təsərrüfatı Nazirliyi üzrə-7, İqtisadiyyat Nazirliyi üzrə-5, Vətəndaşlara Xidmət və Sosial İnnovasiyalar üzrə Dövlət Agentliyi üzrə-5, Maliyyə Nazirliyi üzrə-3, Mədəniyyət Nazirliyi üzrə-3, Energetika Nazirliyi üzrə-3, Dini Qurumlarla İş üzrə Dövlət Komitəsi üzrə-3, Diasporla İş üzrə Dövlət Komitəsi üzrə-1, Müdafiə Nazirliyi üzrə-1, Ədliyyə Nazirliyi üzrə-1 dövlət qulluqçusuna intizam tənbeh tədbiri tətbiq edilmişdir (bax: diaqram 3).

Mərkəzi icra hakimiyyəti orqanları və digər dövlət qurumlarında tətbiq edilmiş 513 intizam tənbeh tədbirindən 197-si dövlət qulluğundan azad edilmə, 101-i töhmət, 11-i həmin təsnifatdan olan, lakin vəzifə maaşı aşağı olan vəzifəyə keçirilmə, 4-ü vəzifə maaşının azaldılması, 2-si daha aşağı təsnifatdan olan vəzifəyə keçirilmə olmuşdur.

Daxili İşlər Nazirliyi tərəfindən təqdim edilən məlumatda tətbiq edilmiş 198 intizam tənbeh tədbirinin növü qeyd edilməmişdir.

Mərkəzi icra hakimiyyəti orqanlarında qulluq keçən dövlət qulluqçularına tətbiq edilən intizam tənbeh tədbirlərinin təhlili zamanı məlum olmuşdur ki, “Dövlət qulluqçularının etik davranış qaydaları haqqında” Azərbaycan Respublikası Qanununun 4-cü (vicdanlı davranış) maddəsinin tələblərinin pozulması üzrə 11, 5-ci (peşəkarlıq və fərdi məsuliyyətin artırılması) maddəsinin tələblərinin pozulması üzrə 17, 6-cı (loyallıq) maddəsinin tələblərinin pozulması üzrə 13, 7-ci (ictimai etimad) maddəsinin tələblərinin pozulması üzrə 6, 8-ci (İnsanların hüquq, azadlıq və qanuni maraqlarına, şərəf və ləyaqətinə və işgüzar nüfuzuna hörmət. Hüquqi şəxslərin işgüzar nüfuzuna hörmət) maddəsinin tələblərinin pozulması üzrə 180, 9-cu (mədəni davranış) maddəsinin tələblərinin pozulması üzrə 61, 10-cu (əmr, sərəncam və ya tapşırıqların yerinə yetirilməsi) maddəsinin tələblərinin pozulması üzrə 42, 12-ci (maddi və qeyri-maddi nemətlərin,imtiyazların və ya güzəştlərin əldə edilməsinə yol verilməməsi) maddəsinin tələblərinin pozulması üzrə 4, 13-cü (korrupsiyanın qarşısının alınması) maddəsinin tələblərinin pozulması üzrə 168, 14-cü (hədiyyə alma ilə əlaqədar məhdudiyyətlər) maddəsinin tələblərinin pozulması üzrə 1, 15-ci (maraqlar toqquşmasının qarşısının alınması) maddəsinin tələblərinin pozulması üzrə 2, 16-cı (əmlakdan istifadə) maddəsinin tələblərinin pozulması üzrə 6, 17-ci (məlumatlardan istifadə) maddəsinin tələblərinin pozulması üzrə 1 intizam tənbeh tədbiri tətbiq edilmişdir.

Ədliyyə Nazirliyi tərəfindən təqdim edilən məlumatda 1 intizam tənbeh tədbirinin tətbiq edildiyi göstərilsə də, pozulmuş etik davranış qaydası qeyd edilməmişdir.

Hesablama Palatası, Məhkəmə-Hüquq Şurası, Rəqəmsal İnkişaf və Nəqliyyat Nazirliyi, Təhsil Nazirliyi, Müdafiə Sənayesi Nazirliyi, Səhiyyə Nazirliyi, Fövqəladə Hallar Nazirliyi, Dövlət Şəhərsalma və Arxitektura Komitəsi, Əqli Mülkiyyət Agentliyi, Dövlət Turizm Agentliyi, Qaçqınların və Məcburi Köçkünlərin İşləri üzrə Dövlət Komitəsi, Ailə,Qadın və Uşaq Problemləri üzrə Dövlət Komitəsi, Milli Arxiv İdarəsi, Milli Televiziya və Radio Şurasında intizam tənbeh tədbiri tətbiq edilməmişdir.

Xarici İşlər Nazirliyi tərəfindən təqdim edilmiş məlumatda 2 dövlət qulluqçusuna xəbərdarlıq edildiyi bildirilmişdir.

**Yerli icra hakimiyyəti orqanları tərəfindən daxil olmuş məlumatların ümumiləşdirilməsi nəticəsində aşağıdakı məlumatlar əldə edilmişdir:**

Hesabat dövründə yerli icra hakimiyyəti orqanlarında etik davranış qaydalarının pozulması ilə bağlı dövlət qulluqçularına tətbiq edilmiş 187 intizam tənbeh tədbirinin təhlili zamanı müəyyən olunmuşdur ki, Qazax Rayon İcra Hakimiyyəti üzrə-14, Tərtər Rayon İcra Hakimiyyəti üzrə-13, Ağdaş Rayon İcra Hakimiyyəti üzrə-11, Astara Rayon İcra Hakimiyyəti üzrə-11, Masallı Rayon İcra Hakimiyyəti üzrə-11, Daşkəsən Rayon İcra Hakimiyyəti üzrə-9, Xaçmaz Rayon İcra Hakimiyyəti üzrə-9, Goranboy Rayon İcra Hakimiyyəti üzrə-8, Sabunçu Rayon İcra Hakimiyyəti üzrə-7, Samux Rayon İcra Hakimiyyəti üzrə-7, Lerik Rayon İcra Hakimiyyəti üzrə-7, Tovuz Rayon İcra Hakimiyyəti üzrə-7, Şəmkir Rayon İcra Hakimiyyəti üzrə-7, Şamaxı Rayon İcra Hakimiyyəti üzrə-6, Ucar Rayon İcra Hakimiyyəti üzrə-6, İsmayıllı Rayon İcra Hakimiyyəti üzrə-5, Ağstafa Rayon İcra Hakimiyyəti üzrə-5, Kürdəmir Rayon İcra Hakimiyyəti üzrə-5, Salyan Rayon İcra Hakimiyyəti üzrə-5, Zərdab Rayon İcra Hakimiyyəti üzrə-4, Pirallahı Rayon İcra Hakimiyyəti üzrə-4, Quba Rayon İcra Hakimiyyəti üzrə-3, Cəlilabad Rayon İcra Hakimiyyəti üzrə-3, Ağcabədi Rayon İcra Hakimiyyəti üzrə-2, Göyçay Rayon İcra Hakimiyyəti üzrə-2, Neftçala Rayon İcra Hakimiyyəti üzrə-2, Füzuli Rayon İcra Hakimiyyəti üzrə-2, Göygöl Rayon İcra Hakimiyyəti üzrə-2, Yardımlı Rayon İcra Hakimiyyəti üzrə-1, Xocavənd Rayon İcra Hakimiyyəti üzrə-1, Sabirabad Rayon İcra Hakimiyyəti üzrə-1, Qax Rayon İcra Hakimiyyəti üzrə-1, Kəlbəcər Rayon İcra Hakimiyyəti üzrə-1, Gədəbəy Rayon İcra Hakimiyyəti üzrə-1, Cəbrayıl Rayon İcra Hakimiyyəti üzrə-1, Xızı Rayon İcra Hakimiyyəti üzrə-1, Ağdam Rayon İcra Hakimiyyəti üzrə-1, Bakı Şəhər İcra Hakimiyyəti üzrə-1, dövlət qulluqçusuna intizam tənbeh tədbiri tətbiq edilmişdir (bax: diaqram 4).

Binəqədi Rayon İcra Hakimiyyəti, Səbail Rayon İcra Hakimiyyəti, Xətai Rayon İcra Hakimiyyəti, Xəzər Rayon İcra Hakimiyyəti, Qaradağ Rayon İcra Hakimiyyəti, Nəsimi Rayon İcra Hakimiyyəti, Nizami Rayon İcra Hakimiyyəti, Suraxanı Rayon İcra Hakimiyyəti, Yasamal Rayon İcra Hakimiyyəti, Şəki Şəhər İcra Hakimiyyəti, Ağsu Rayon İcra Hakimiyyəti, Balakən Rayon İcra Hakimiyyəti, Beyləqan rayon İcra Hakimiyyəti, Gəncə Şəhər Kəpəz Rayon İcra Hakimiyyəti, Hacıqabul Rayon İcra Hakimiyyəti, İmişli Rayon İcra Hakimiyyəti, Lənkəran Şəhər İcra Hakimiyyəti, Mingəçevir Şəhər İcra Hakimiyyəti, Naftalan Şəhər İcra Hakimiyyəti, Oğuz Rayon İcra Hakimiyyəti, Qəbələ Rayon İcra Hakimiyyəti, Qubadlı Rayon İcra Hakimiyyəti, Qusar Rayon İcra Hakimiyyəti, Saatlı Rayon İcra Hakimiyyəti, Siyəzən Rayon İcra Hakimiyyəti, Sumqayıt Şəhər İcra Hakimiyyəti, Şirvan Şəhər İcra Hakimiyyəti, Yevlax Şəhər İcra Hakimiyyəti, Zaqatala Rayon İcra Hakimiyyəti tərəfindən intizam tənbeh tədbiri tətbiq edilməmişdir.

Lerik Rayon İcra Hakimiyyəti tərəfindən 11, Daşkəsən Rayon İcra Hakimiyyəti tərəfindən 5, Masallı Rayon İcra Hakimiyyəti tərəfindən 3, Xocalı Rayon İcra Hakimiyyəti tərəfindən 3, Füzuli Rayon İcra Hakimiyyəti tərəfindən 2, Kəlbəcər Rayon İcra Hakimiyyəti tərəfindən 2, Salyan Rayon İcra Hakimiyyəti tərəfindən 2, Ağdam Rayon İcra Hakimiyyəti tərəfindən 2, Qazax Rayon İcra Hakimiyyəti tərəfindən 2, Neftçala Rayon İcra Hakimiyyəti tərəfindən 1 dövlət qulluqçusuna xəbərdarlıq edildiyi bildirilmişdir.

Nərimanov Rayon İcra Hakimiyyəti, Abşeron Rayon İcra Hakimiyyəti, Bərdə Rayon İcra Hakimiyyəti, Biləsuvar Rayon İcra Hakimiyyəti, Gəncə Şəhər İcra Hakimiyyəti, Gəncə Şəhər Nizami Rayon İcra Hakimiyyəti, Laçın Rayon İcra Hakimiyyəti, Qobustan Rayon İcra Hakimiyyəti, Şabran Rayon İcra Hakimiyyəti və Zəngilan Rayon İcra Hakimiyyəti tərəfindən intizam tənbeh tədbirlərinin tətbiq edilib edilməməsi barədə məlumat verilməmişdir.

Yerli icra hakimiyyəti orqanlarında tətbiq edilmiş 187 intizam tənbeh tədbirindən 165-i töhmət, 14-ü dövlət qulluğundan azad edilmə olmuşdur. Goranboy Rayon İcra Hakimiyyəti tərəfindən təqdim edilən məlumatda tətbiq edilmiş 8 intizam tənbeh tədbirinin növü qeyd edilməmişdir.

Yerli icra hakimiyyəti orqanlarında qulluq keçən dövlət qulluqçularına tətbiq edilən intizam tənbeh tədbirlərinin təhlili zamanı məlum olmuşdur ki, “Dövlət qulluqçularının etik davranış qaydaları haqqında” Azərbaycan Respublikasının Qanununun 4-cü (Vicdanlı davranış) maddəsinin tələblərinin pozulması üzrə 11, 5-ci (Peşəkarlıq və fərdi məsuliyyətin artırılması) maddəsinin tələblərinin pozulması üzrə 20, 6-cı (Loyallıq) maddəsinin tələblərinin pozulması üzrə 8, 7-ci (İctimai etimad) maddəsinin tələblərinin pozulması üzrə 2, 8-ci (İnsanların hüquq, azadlıq və qanuni maraqlarına, şərəf və ləyaqətinə və işgüzar nüfuzuna hörmət. Hüquqi şəxslərin işgüzar nüfuzuna hörmət) maddəsinin tələblərinin pozulması üzrə 3, 9-cu (Mədəni davranış) maddəsinin tələblərinin pozulması üzrə 1, 10-cu (Əmr, sərəncam və ya tapşırıqların yerinə yetirilməsi) maddəsinin tələblərinin pozulması üzrə 139, 17-ci (Məlumatlardan istifadə) maddəsinin tələblərinin pozulması üzrə 1 intizam tənbeh tədbiri tətbiq edilmişdir.

Ağcabədi Rayon İcra Hakimiyyəti tərəfindən təqdim edilən məlumatda 2 intizam tənbeh tədbirinin tətbiq edildiyi göstərilsə də, pozulmuş etik davranış qaydası qeyd edilməmişdir.

**Diaqram 1.** **Mərkəzi və yerli icra hakimiyyəti orqanları, habelə digər dövlət qurumları üzrə tətbiq edilmiş intizam tənbeh tədbirləri**

**Diaqram 2.** **Mərkəzi və yerli icra hakimiyyəti orqanları, habelə digər dövlət qurumları üzrə pozulmuş etik davranış qaydaları**

**Diaqram 3.** **Mərkəzi icra hakimiyyəti orqanları və digər dövlət qurumları üzrə barəsində intizam tənbeh tədbirləri tətbiq edilmiş dövlət qulluqçularının sayı**

**Diaqram 4.** **Yerli icra hakimiyyəti orqanları üzrə barəsində intizam tənbeh tədbirləri tətbiq edilmiş dövlət qulluqçularının sayı**